### | | | | --- | --- | | | | | --- | | **Byråd** 28. april 2020 Sagsnr. 710-2019-605 Dok.nr. 710-2020-136028 Sagsbehandler DPSVE | | 64.                 Fremrykning af anlægsprojekter fra 2021 til 2020 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til fremrykning af
anlægsprojekter fra 2021 til 2020 for at understøtte beskæftigelsen som følge
af COVID-19.

Regeringen og KL har 26. marts 2020 indgået en aftale om at
understøtte dansk økonomi, som i øjeblikket er i en ekstraordinær svær
situation som følge af COVID-19. Aftalen indeholder forskellige
initiativer, og et af dem betyder, at kommunerne ekstraordinært frigøres fra
anlægsloftet i 2020. Anlægsloftet, som er på 19,1 mia. kr. i 2020, bliver
således ophævet, og der er en forventning om, at kommunerne kan fremrykke
anlægsprojekter fra 2021 til 2020 op til i alt 2,5 mia. kr.

KL og Regeringen er enige om, at der skal være tale om projekter, der hurtigt kan
sættes i gang og afsluttes i 2020.

For at understøtte, at kommunernes
likviditet ikke er en hindring for igangsætning af fremrykkede anlægsprojekter,
har regeringen givet kommunerne mulighed for at få dispensation til
lånefinansiering af udgifterne. Herudover afsættes der en generel lånepulje på
500 mio. kr. i 2020 til at styrke likviditeten i vanskeligt stillede kommuner.
Job og Økonomi vurderer, at Favrskov Kommune ikke kan komme i betragtning til de
to lånemuligheder.

**VURDERING**

Teknik og Miljø har vurderet, hvilke anlægsprojekter med
rådighedsbeløb i budgettets overslagsår (primært 2021), der med fordel kunne
fremrykkes. Teknik og Miljø anbefaler fremrykning af projekter og puljer for i
alt 28,8 mio. kr. jf. vedlagte bilag.

De 28,8 mio. kr. vil indgå i
Favrskov Kommunes samlede anlægsprogram i det vedtagne budget 2020-23. Hertil
kommer, at der forventes overført anlægsopgaver for i alt 139 mio. kr. fra 2019
til 2020, hvilket er ca. 29 mio. kr. mere end fra 2018 til 2019. Der er således
planlagt en betydelig anlægsaktivitet i [adresse] i 2020.

Fremskyndelse af allerede bevilgede
projekter i 2020 og fremrykning af projekter fra 2021 til 2020 vurderes at ville
medføre en del ekstra planlægning, projektering, tilsyn og opfølgning.

Teknik og Miljø vurderer på den
baggrund, at håndteringen af et udvidet anlægsprogram i 2020 vil kræve ekstra
tekniske og administrativ resurser (ekstern bistand, meransættelse eller en
kombination) svarende til 700.000 kroner.

Fremrykningen af anlægsprojekterne
skal ses i relation til uvisheden om Coronakrisens varighed og den heraf
afledte effekt på byggebranchen. Det kan derfor være vanskeligt med sikkerhed
at vurdere realiseringsmulighederne for de projekter, der kræver
høring/inddragelse, tværgående myndighedsbehandling, licitation og et tæt
samarbejde med forskellige entreprenører.

Ud over fremrykning af projekter fra overslagsårene, har
Teknik og Miljø taget initiativ til at fremskynde en række anlægsopgaver, som
er planlagt gennemført i 2020, og som Byrådet allerede har givet
anlægsbevilling til. Det drejer sig om anlægsopgaver for cirka 8-10 mio. kr.,
som Byrådet gav anlægsbevilling til 17. december 2019.

Teknik og Miljø foreslår
endvidere, at Byrådet giver anlægsbevilling til nedrivning af [adresse] på
Elmevej 40, samt Den Gule Villa på Bane Allé 25 i Hammel.

**ØKONOMI**

Der er forslag om fremrykning af anlægsprojekter svarende
til 28,8 mio. kr. Hertil kommer 700.000 kr. til ekstra tekniske og administrative
resurser.

Hertil kommer forslag om at
give anlægsbevilling til nedrivning af [adresse] på [adresse], samt Den Gule
Villa på Bane Allé 25 i Hammel. Udgiften hertil forventes at blive cirka 4,5
mio. kr. Udgiften kan finansieres af det rådighedsbeløb i Budget 2020, som er
knyttet til anlægsblok A-223.

Det foreslås, at Byrådet giver anlægsbevillinger på i alt
29,5 mio. kr. med tilhørende rådighedsbeløb i 2020. Rådighedsbeløbene
finansieres af kassen i 2020.

Med henblik på at undgå et øget samlet kasseforbrug som
følge af fremrykningen, foreslås det, at anlægsrammen i det tekniske budget for
2021 reduceres med 28,8 mio. kr. Den endelig størrelse af anlægsrammen i
[adresse] fastlægges i forbindelse med den kommende budgetvedtagelse.

**INDSTILLING**

Direktøren for Teknik og Miljø indstiller til Byrådet:

1.
At der gives anlægsbevillinger for i alt 29,5 mio. kr. med tilhørende
rådighedsbeløb i 2020, idet rådighedsbeløbet finansieres af kassen i 2020.

2.
At anlægsrammen i det tekniske budget for 2021 reduceres med 28,8 mio. kr.

3.
At der gives en anlægsbevilling på 4,5 mio. kr. til nedrivning af
bygningerne [adresse] og [adresse] i Hammel finansieret af det afsatte
rådighedsbeløb i 2020.

**BESLUTNING**

***Økonomiudvalget, 21. april 2020:***

Fraværende:Ingen

Ad 1: Indstilles godkendt med den tilføjelse, at der
overføres yderligere 500.000 kr. fra 2021 vedr. A-604 |Energioptimering
Folkeoplysningsområdet|, idet Kultur- og Fritidsudvalget drøfter, hvorledes de
berørte selvejende institutioner, hvor der etableres solceller, kan medvirke
til at finansiere løsningerne.

Ad 2: Indstilles godkendt, idet anlægsrammen i det tekniske
budget for B2021-24 reduceres med 23,3 mio. kr. i 2021 og 6 mio. kr. i 2022.

Ad 3: Indstilles godkendt.

**Bilag**

|  |  |
| --- | --- |
| Notat - Fremrykning af projekter og puljer | 710-2020-130724 |